钦定古今图书集成/理学汇编/学行典/第204卷 > 陆去邪
## 钦定古今图书集成/理学汇编/学行典/第204卷 > 陆去邪

按《嘉定县志》：“陆去邪，字洊。持守家学，志操端方，而事
亲尢能竭力。父尝病蛊，人参、郁金之属剂，千文必备，
每戒家人勿令父知。药久不效，连宵露祷于天，焚章
恺恻，旬馀而愈。家本清素，自大父以下，六柩未厝，日
为痛心。去邪体亲之志，当赋繁岁歉之际，竭蹶经营，
一一礼葬，里人感之，多葬其亲者。养生送死，去邪两”
无愧矣。